ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE

Nr.  23 din 27.03.2024 

privind acordarea mandatului special reprezentantului UAT Blândeşti în A.G.A. A.D.I. ,,Ecoproces’’  în vederea aprobării tarifului  și Actul adițional nr.  ____ la Contractul de delegare a gestiunii ,,Concesionarea serviciului public de colectare şi transport a deşeurilor municipale solide în judeţul Botoşani” – zona 4 Botoșani nr. 927/14.07.2017, exclusiv Municipiul Botosani, Comuna Mihai Eminescu, Comuna  Curtești,  Comuna Răchiți, Comuna Stăuceni și Comuna Sulița


Consiliul Local al comunei Blândeşti; judeţul Botoşani, întrunit în şedinţa ordinară din data de 27.03.2024;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;

             Urmare adresei Asociaţiei de Dezvoltare Intercomunitară “ECOPROCES” Botoşani nr. 417 din 26.02.2024,
Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului, constituind un aport pentru dezvoltarea colectivităţii; Raportul de specialitate  prin care se propune acordarea unui mandat special privind exercitarea atribuţiilor, drepturilor şi obligaţiilor prevăzute la art. 10 alin. (5) din Legea nr. 51/2006 a serviciilor comunitare de utilităţi publice, cu modificările și completările ulterioare,
Văzând rapoartele  comisiilor de specialitate ale Consiliului Local al comunei Blândeşti; 


Ȋn conformitate cu prevederile:

· Legii nr. 101/2006 și ale Legii nr. 51/2006 cu modificările și completările ulterioare;
· OUG 133/2022 pentru modificarea şi completarea Ordonanţei de urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006;
·  Ordinul ANRSC nr. 640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare;

· art. 17 alin. (3) lit. c) și  art. 18 alin. (2) lit. f) din Statutul Asociaţiei de Dezvoltare Intercomunitară “ECOPROCES” Botoşani ,

· Contractul de asociere nr. 12483/21.10.2009;
· Contractul de finanţare nr. 100676/22.11.2010, cod SMIS 16992, pentru implementarea Proiectului „Sistem integrat de management al deşeurilor în judeţul Botoşani”,
· Contractul de delegare a gestiunii ,,Concesionarea serviciului public de colectare și transport a deșeurilor municipale solide în Județul Botoșani – zona 4 Botoșani,  nr. 927/14.07.2017;

În baza art. 129, aliniat ..... din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂŞTE
Art. 1. Se acordă mandat special reprezentantului UAT Blândeşti în AGA ADI ,,Ecoproces’’ să voteze:

              a) Aprobarea  tarifului de 1.190,13 lei/tonă fără TVA pentru activitatea de colectare separată și transport separat a deșeurilor municipale reciclabile (hârtie - carton, plastic – metal, sticlă) ;
        b) Aprobarea  tarifului de 169,08 lei/tonă fără TVA pentru activitatea de colectare separată și transport separat a deșeurilor municipale reziduale.
 Art. 2. Se acordă mandat special reprezentantului UAT Blândeşti   în  AGA ADI ,,Ecoproces’’ să voteze pentru aprobarea Actului adițional nr. ____la Contractul de delegare a gestiunii ,,Concesionarea serviciului public de colectare şi transport a deşeurilor municipale solide în judeţul Botoşani” zona 4 Botoșani, nr. 927/14.07.2017  exclusiv Municipiul Botosani, Comuna Mihai Eminescu, Comuna  Curtești,  Comuna Răchiți, Comuna Stăuceni și Comuna Sulița, prezentat în anexă.
              Art. 3. Se împuternicește Președintele A.D.I. ,,Ecoproces’’ Botoșani, d-l Dorin Birta să semneze, în numele și pe seama UAT Blândeşti Actul adițional nr. ___ la Contractul de delegare a gestiunii ,,Concesionarea serviciului public de colectare şi transport a deşeurilor municipale solide în judeţul Botoşani” – zona 4 Botoșani, nr. 927/14.07.2017  exclusiv Municipiul Botoșani, Comuna Mihai Eminescu, Comuna  Curtești,  Comuna Răchiți, Comuna Stăuceni și Comuna Sulița. 

Art. 4. Primarul comunei Blândesti, judeţul Botosani va asigura executarea  prevederilor prezentei hotărâri.
Preşedinte de şedinţă





        Contrasemnează

Consilier local – Tudor BUCŞINESCU


Secretar general comună 

    
   






Eduard-Dorel OROŞANU
